Publication: Magyar Közlöny
Issue: MK-2001-31 (Year: 2001, Number: 31)
Era: 1990-2004
Section: a 19/1993. (I. 29.) Korm. rendelethez]
Paragraph Index: 27

2. Alapelvek 2.1. Szöveges, olvasható formátum Az ADEXP szöveges formátum, mely karaktereken alapszik. Az ADEXP üzenetei emberi kezelő számára is olvashatók, így könnyebbé teszi a program finombeállítását, illetve az üzemeltetés közben fellépett hibák közlését. A szöveges formátum sokkal nyitottabb és érthetőbb. 2.2. Azonosított és visszakereshető mezők 2.2.1. Az ADEXP-formátumban írt üzenet mezőkből áll. 2.2.2. A mezőket speciális mezőindító karakter kell, hogy határolja elölről, a kötőjel (’-’), és meghatározott kulcsszavak alapján azonosíthatóknak kell lenniük. Azok mezők, amelyeket úgy definiáltunk, hogy tartalmazzák a ’CHARACTER’ lexikai címszót, tartalmazhatják a ’-’ karaktert, mint a mező tartalmának részét. 2.2.3. Ez a megközelítés robosztusabbá, terjedelmesebbé teszi a formátumot (ha egy mező hiányzik vagy hibás, akkor átléphető, de az üzenet maradéka interpretálható. 2.2.4. A mezők sorrendje az üzenetben nem lényeges abból a szempontból, hogy az üzenet szintaktikailag helyes-e vagy sem. Kivétel ez alól az első mező (kötelezően a címmező az első), amely meghatározza az engedélyezett mezőket. 2.2.5. A mezők lehetnek egyszerűek és összetettek. 2.2.6. Az összetett mező alkotórészeit almezőnek nevezzük; ezeket bizonyos kulcsszók definiálják, a mezőindító karakterrel határolva. 2.2.7. Az egyszerű mezők nem tartalmaznak almezőket. 2.2.8. Az üzenet főmezőinek nevezzük azon egyszerű vagy összetett mezőket, melyek megadják egy üzenet első szintű definícióját. 2.2.9. Minden alsóbb szintű alkotóelemet a definiáló almező hoz létre, amely rendre lehet egyszerű vagy összetett. 2.2.10. Az összetett mező lehet strukturált, vagy listamező. 2.2.11. A strukturált mezőknek kizárólag almezők alkotta előre definiált tartalma van. Az almezők sorrendje itt sem lényeges. 2.2.12. A lista-mezőket a BEGIN kulcsszóval kell kezdeni és az END kulcsszóval befejezni. Ezek között előfordulhat ugyanazon almező, vagy almezők csoportjának többszöri megjelenése. A megjelenések sorrendje a listamezőben lényeges. 2.2.13. A ’mező’ kifejezést a fő- és/vagy almezők jelölésére kell használni, kivétel, ha a kifejezés más értelmet kap. 2.2.14. A közlemény mezői lehetnek kötelezők vagy választhatók, attól függően, hogyan definiálták őket szintaktikusan. 2.3. Felismerhetetlen mező 2.3.1. Ha egy üzenetben ismeretlen mező jelenik meg, figyelmen kívül kell hagyni. 2001/31. szám 2.3.2. Másszóval, ha a közleményt elemző rendszer nem ismer fel egy kulcsszót, akkor minden szöveg figyelmen kívül hagyandó a következő ismert Elsődleges Mezőig, kivéve, ha a szöveg egy lista-mezőn belül van. 2.3.3. A közlemény címétől függően a figyelmen kívül hagyott mező okozhatja az épp elemzett üzenet visszautasítását. Az ADEXP-et rugalmasra tervezték, de a felhasználói felületért (interfészért) felelős személyeken múlik, hogy az adott közleménynél a rendszer hogy reagáljon egy fel nem ismerhető mezőre. 2.3.4. Ha az ismeretlen mező lista-mező (ha megtaláljuk a -BEGIN kulcsszót, már tudhatjuk, hogy erről van szó), akkor a teljes tartalmat (természetesen a megfelelő -END kulcsszóig) figyelmen kívül kell hagyni. 2.3.5. A helyreállítás során, amely egy figyelmen kívül hagyott mező átlépését követi, az esetleg előforduló félreértések elkerülése végett szükséges, hogy mind a fő-, mind az almezőket kulcsszó vezesse be. 2.3.6. Ennek megfelelően kétfajta kulcsszó kerül bevezetésre: — elsődleges kulcsszók, illetve — alkulcsszók. 2.3.7. Miután egy kulcsszót az egyik fajtába (elsődleges, vagy alkulcsszó) soroltak, másik közleménycsoportban nem szabad másfajtaként újra használni, egyet kivéve, ha lista-mezőn belül szerepel. Lehetséges, hogy egy elsődleges kulcsszó megjelenjen egy lista-mezőben félreértések okozása nélkül, mivel a BEGIN kulcsszó jelzi, hogy a következőket egy almező részeiként kezelhetjük.

Source: https://magyarkozlony.hu/hivatalos-lapok/b12d50f5fb6f2aba0057edfb327370f12b914ab7/dokumentumok/c06d636b97b17c942774446948ec0fef79a19b7f/letoltes